Buti Manamela, adjunkminister in die presidensie, het tydens ŉ gesprek op TouchCentral gesê die regering doen alles in sy vermoë en moet universele toegang tot data beskikbaar maak vir alle burgers. Manamela het gesê die privaat sektor moet ook ŉ gelyke rol speel om seker te maak dat die mense toegang het tot data, en die noodsaaklikheid om die monopolieë af te breek, benadruk.
Hy het gesê die Onafhanklike Kommunikasieowerheid van Suid-Afrika (Okosa) moet ook ŉ rol speel om die prys van datakoste te reguleer.
ŉ Artikel in Business Tech verlede jaar, het daarop gewys dat die gemiddelde maandelikse koste van breëband-internet in Suid-Afrika tot 10 keer duurder is as in die Verenigde Koninkryk, terwyl internetspoed in die VK tot vyf keer vinniger is as in Suid-Afrika.
Neelsie, jy kan die top 10 internetverskaffers gaan Google. Ek werk deur Softnet, soek hulle op die internet en vra kwotasie aan, die pakkette en pryse wat hulle op hul webwerf verskaf is effe verouderd (www.soft.co.za).
Weet jy hoekom? Omdat ons die infrastruktuur moet betaal, ons is nie eerste wêreld nie, ons is agter. En dan bly ons in ‘n land waar alles gesteel of gebrand word. Sodra die infrastruktuur teen miljarde en miljarde gebou en betaal is, dan word dit goedkoper vir almal. Gaan gerus na Zimbabwe toe en kyk wat jy daar kry.
Aag en so verkondig almal die nonsens wat in hulle koppe aangaan vir die waarheid. Maatskappye maak miljoene en so aan. Niemand dink maatskappye bestee ook miljoene om dit moontlik te maak nie, data val mos uit die lug uit. Niemand weet dat ICASA die pryse vas stel nie. En ons is nie ‘n eerste wêreld land wat met Engeland vergelyk kan word nie, wees bly eerder want daar gaan jy data kan koop, maar nie vleis nie.